Höt semmer in Zoo gange... Ich han relativ höchi Erwartige gha, da ich vo vellne Lüüt ghört han, dass das de schönschti Zoo vo de Wält sött si... D'Kim und ich send scho am halbi 9i döte gsi, de Zoo het aber erscht am 9i ufgmacht ;-) Als erschts semmer denne grad uf en Bus Tour quer dur de Zoo... Leider esches meeeega chalt gsi, und d'Kim und ich hend bis döt ane gmeint in Kalifornie muemer im März ke Jagge alegge (es esch also de letscht Tag gsi womer ohni warmi Chleider use send ;-) )... Nach dere Tour semmer quer dure Zoo guatschlet und hend au no es Fährtli met de Seilbahn gmacht (jo richtig ghört, es het e Seilbahn womer de Zoo denne vo obe chan betrachte...) Leider hend sich mini Erwartige ned unbedingt erfüllt... es esch zwar en schöne Zoo, aber us de Socke ghaue hetts mi ned... Gäge di 6i semmer denne weder dehei gsi...